ایسپانیادا کئچیریلن پارلامئنت سئچکی‌لرین‌دن سونرا یارانان منظره بودور: پارلامئنتین 350 عضوون‌دن 164 عضوو قادین‌دیر.
بازار گونو کئچیریلن سئچکی‌لردن سونرا قادین میللت وکیل لرینین نیسبتی‌نین 46،8 % اولماسی دقت‌لری جلب ائتدی.
2016 -جی ایلده کئچیریلمیش سون سئچکی‌لرله موقاییسه‌ده قادین میللت وکیل لرین سایی 26 نفر داها چوخ‌دور.
سئچکی‌لرین بیرینجی‌سی سوسیالیست فهله پارتیسی (PSOE) و اوندان سونرا گلن خالق پارتی سیندن (PP)   پارلامئنت عضوو حاقینی قازانان قادین‌لار کیشی‌لردن داها چوخ اولدو.
سوسیالیست فهله پارتیاسیندن 123 میللت وکیلی‌نین 64-نون (52%) و خالق پارتیاسیندن 66 میللت وکیلی‌نین 34-نون (51،5 %) قادین اولدوغو موشاهیده اولوندو.
ایسپانیادا 2007-جی ایلده قبول ائدیلمیش گندر برابرلیگی قانونونا اساساً سیاسی پارتی‌لر قادین و کیشی‌لردن ان آزی 40% و ان چوخ 60% نیسبتینده نامیزد ایره‌لی سوره بیلر.
بو قانونا اساساً 5-جی پارلامئنت سئچکی‌لری‌نین کئچیریلدیگی ایسپانیادا ایلک دفعه پارلامئنتده قادین میللت وکیل لرینین نیسبتی 46،8% -ا یوکسلدی.
2018 -جی ایلین ژوئن آییندا آزلیق حکومتینی قوران سوسیالیست فهله پارتیسی‌نین لیدری و باش ناظر پدرو سانچز کابینه ده کی 17  ناظیردن 11-ی قادین ایدی.
